ร้านนี้เป็นร้านห้องแถว 2 ห้องติดกัน โดยแบ่งเป็นห้องละร้าน ร้านแรกคือร้านข้าวหน้าเป็ดย่าง ร้านที่สองเป็นร้านก๊วยเตี๋ยว ร้านอยู่ใกล้ๆกับสะพานลอยตรงคลองเตย ร้านสะอาด บรรยากาศโอเค วันนี้ทดลองเมนูเดียวคือข้าวหน้าเป็ด รสชาติถือว่าโอเคเลย โดยเนื้อเป็ดหนังกรอบนุ่ม กินแล้วเพลินมากๆ อยากกินอีก ในส่วนของน้ำที่ราดเป็ดย่างถือว่าทำมาได้โอเค แต่มีขมนิดๆ แต่ก็ยังโอเคเอาตัวรอดไปได้ ในส่วนของก๊วยเตี๋ยวขอแนะนำเป็น เย็นตาโฟแห้งแยกน้ำ ทีเด็ดเลยก็ว่าได้ ลูกชิ้นอร่อยมาก ซึ่งเมนูนี้เพื่อนที่มาด้วยเป็นคนชิมครับ ราคาอยู่ที่ 45 บาท ส่วนข้าวหน้าเป็ดราคาอยู่ที่ 35 บาท ถือว่าคุ้มมาก ทั้งปริมาณและคุณภาพครับ แนะนำเลยสำหรับร้านนี้ถ้าใครได้ผ่านมาแถวคลองเตยลองมาชิมกันนะครับ